Tradícia adventného kalendára siaha niekam do 19. storočia. Prvý spoľahlivo doložený poznáme z Nemecka z roku 1851, vtedy išlo o ručne vyrobený adventný kalendár, ktorý bol umeleckým dielom. Sériová výroba začala opäť v Nemecku, a to v roku 1908. V priebehu dvoch svetových vojen však adventné kalendáre zmizli z trhu a objavovať sa začali až postupne od roku 1942. Po skončení druhej svetovej vojny sa s kalendármi zoznámil aj zvyšok Európy.